**PROCEDURA DE SOLUŢIONARE A CONTESTAŢIILOR**

**Asociaţia Grupul de Acţiune Locală Ştefan cel Mare**

**2013**

**Procedura de soluţionare a Contestaţiilor**

Comisia de Contestaţii este alcătuit din 5 persoane (1 reprezentant al autorităţilor publice locale şi 4 reprezentanţi ai membrilor privaţi şi societăţii civile care fac parte din parteneriat). Dacă unul dintre proiectele depuse pentru selectare aparţine unuia din membrii Comisiaui, în această situaţie persoana (organizaţia) în cauză nu are drept de vot şi nu va participa la întâlnirea Comisiaui respectiv. Persoana care a luat parte la selecţia unui proiect nu poate face parte din componenţa Comisiaui de Contestaţii, care rezolvă contestaţia depusă în legătură cu acel proiect. Membrii Comisiaui vor semna declaraţiile de conflict de interes.

Comisia rezolvă următoarele contestaţii:

1. Contestaţia EVALUĂRII / SELECTĂRII PROIECTULUI

În baza Raportul de Selecţie Intermediară, în ziua publicării pe site-ul Asociatiei Grupul de Acţiune Locală Ştefan cel Mare [www.galstefancelmare.ro](http://www.galstefancelmare.ro) , Asociatia Grupul de Acţiune Locală Ştefan cel Mare notifică aplicanţii cu privire la rezultatul evaluării/selectării proiectului şi la modalitatea de depunere a contestaţiilor de către aplicanţi nemulţumiţi de rezultatul evaluării/selectării proiectului (documentul GE 6.8.1L).

Contestaţiile pot fi depuse în termen de maxim 5 zile lucrătoare de la primirea notificării sau în maxim 10 zile lucrătoare de la publicarea pe pagina de web a Asociatiei Grupul de Acţiune Locală Ştefan cel Mare a Raportului de evaluare, la sediul Asociatiei Grupul de Acţiune Locală Ştefan cel Mare personal sau prin poşta.Vor fi considerate contestaţii şi analizate în baza prezentei proceduri doar acele solicitări care contestă elemente legate de eligibilitatea/ criteriile de selecţie a proiectului depus (valoarea proiectului declarată eligibilă/valoarea sau intensitatea sprijinului public acordat pentru proiectul depus, componenta financiară dominantă, punctajul obţinut).

**Soluţionarea contestaţiilor**

Termenul de instrumentare a contestaţiilor depuse este de maxim 10 zile lucrătoare de la expirarea termenului de depunere a contestaţiilor, şi poate fi prelungit cu încă maxim 10 zile lucrătoare, dacă Comisia de Contestaţii analizează contestaţii depuse pe două sau pe mai multe măsuri sau dacă numărul de contestaţii depuse pe o măsura este foarte mare. Analizarea contestaţiei si întocmirea Raportului de contestaţie pentru fiecare măsura vor fi efectuate de Comisia de Contestaţii care va cuprinde rezultatul contestaţiilor. Raportul de contestaţie trebuie semnat de membri şi aprobat de Preşedintele Comisiaui de Contestaţii. În urma instrumentării contestaţiilor, Comisia de Contestaţii poate adopta următoarele soluţii: admis sau respins. În situaţia în care există aspecte de ordin tehnic sau juridic care necesită o opinie de specialitate care excede sfera de competenţă membrilor, Comisia poate solicita în scris opinia unui expert, ce va avea un rol consultativ. Opiniile de specialitate ale consultanţilor sau ale expertului consultat sunt consemnate într -un proces verbal şi asumate sub semnătură de către aceştia, constituind o anexă la minută. Daca soluţia propusa în urma reevaluării/ reselectarii proiectului contestat diferă de cea din Raportul de evaluare, soluţia finală este cea dată de Comisia de Contestaţii şi se vor întocmi fisa GE3.1L(R) / GE3.2L(R).

Situaţia centralizatoare a contestaţiilor va fi însoţită de dosarul fiecărei contestaţii care va cuprinde:

a) contestaţia depusă;

b) raportul de instrumentarea contestaţiei;

c) notificarea transmisă aplicantului;

d) fişele de verificare GE3.1L/GE3.1LA/GE3.2L;

e) fişele de verificare refăcute GE3.1LR/GA3.1LAR/GE3.2LR;

f) documentele justificative elocvente pentru soluţia propusă de expertul evaluator.

După întocmirea şi publicarea raportului de contestaţie se notifică solicitanţii prin documentul de notificare (GE6.8.2L). Lucrările şi deciziile Comisiei de Contestaţii se consemnează într-o minută întocmită de comisia de contestaţi şi semnată de către membri acesteia comunicată către Comisia de Selecţie şi Consiliul Director. După solutionarea contestatiilor urmeaza fluxul procedural descris în Procedura de Selectie a Proiectelor.

Dacă pe parcursul desfăşurării procesului de soluţionare a contestaţiilor se constată greşeli de orice natură, Consiliul Director respectiv preşedintele Asociatiei Grupul de Acţiune Locală Ştefan cel Mare are obligaţia de a cerceta cauzele producerii acestora, de a identifica persoanele culpabile şi de a dispune măsurile administrative corespunzătoare.